3 §

1. Hakemuksessa on 3. heinäkuuta 2002 annetun ilmailulain, jäljempänä ”ilmailulaki”, 192 §:n 3 momentissa tarkoitettujen tietojen lisäksi oltava seuraavat tiedot: 1) hakijana olevan lentoliikenteen harjoittajan nimi ja sen sääntömääräisen kotipaikan osoite; 2) lentoliikenteen suunniteltu aloituspäivä ja suunniteltu liikennöintikausi; 3) lentoliikenteen luonne (ympärivuotinen tai kausiluonteinen liikenne; suorat tai liityntälennot); 4) odotettavissa olevat lentoajat hakemuksen kattamilla reiteillä tai alueilla; 5) hakemuksessa tarkoitetun lentoliikenteen harjoittamiseen käytettävän ilma-aluksen suurin matkustajapaikkakapasiteetti (matkustajaliikenne) tai kuormakapasiteetti (rahdin tai postin kuljetus); 6) niiden hakijana olevan lentoliikenteen harjoittajan lentotoimintalupaan merkittyjen ilma-alusten lukumäärä, jotka ovat käytettävissä hakemuksessa tarkoitetun lentoliikenteen harjoittamiseen; 7) niiden ilma-alusten lukumäärä, jotka hakijana oleva lentoliikenteen harjoittaja on vuokrannut reittisopimuksella käyttäen miehistöineen vuokrattua ilma-alusta ja joita voidaan tarvittaessa käyttää hakemuksessa tarkoitettujen lentoliikennepalvelujen tarjoamiseen; 8) puolankielisten tietojen saatavuus ilma-aluksessa, jota käytetään hakemuksessa tarkoitetussa lentoliikenteessä; 9) yksisuuntaisena ilmaistava ennakoitu ilmaliikennepalvelumaksun määrä niillä reiteillä tai alueilla tarjotuissa hinnoissa, joita hakemus koskee, Puolan zlotyina (PLN); 10) kuhunkin 9 alamomentissa tarkoitettuun hintaan sisältyvät palvelut ja maksulliset lisäpalvelut sekä kustakin lisäpalvelusta veloitettava summa; 11) matkustajapaikkojen myyntimenetelmä (matkustajaliikenne) tai ilma-aluksen kapasiteetti (rahdin tai postin kuljetus), mukaan lukien se, voidaanko hakemuksessa tarkoitettuja lentoliikennepalveluja ostavia henkilöitä palvella puolan kielellä; 12) asianomaiseen maahan suuntautuvien reitti- tai tilauslentojen kehittämiseen jo investoitujen varojen määrä ja luonne; 13) kuljetettujen matkustajien määrä ja viikoittaisten lentojen määrä niillä reiteillä tai niillä alueilla, joita hakemus koskee, hakemuksen jättämiskautta edeltäneen aikataulukauden aikana, jos lentoliikenteen harjoittaja on jo harjoittanut tätä liikennettä. 2. Ilmailulain 192 §:n 4 momentissa ja 192 a §:n 3 momentissa tarkoitettujen muiden kuin puolalaisten lentoliikenteen harjoittajien liittenä esittämien asiakirjojen lisäksi mukaan on liitettävä seuraavat asiakirjat: 1) jäljennös lentotoimintaluvasta ja siihen liittyvistä lentotoimintaspesifikaatioista, jotka sen valtion toimivaltainen ilmailuviranomainen, jossa lentoliikenten harjoittaja on rekisteröity, on antanut hakemuksen esittävälle lentoliikenteen harjoittajalle; 2) jäljennös toisen lentoliikenteen harjoittajan kanssa tehdystä reittisopimuksesta, joka koskee vuokratun ilma-aluksen käyttöä miehistön kanssa, sekä jäljennös sopimuksen kohteena olevan ilma-aluksen vuokraavan lentoliikenteen harjoittajan lentotoimintaluvasta ja siihen liittyvistä lentotoimintaspesifikaatioista, jos lentoliikennettä suunnitellaan harjoitettavan tällaisen sopimuksen perusteella; 3) ajantasainen sisäinen tuloslaskelma, joka on laadittu viimeistään kolme kuukautta ennen hakemuksen jättämispäivää, ja, jos se on saatavilla, edellisen varainhoitovuoden tilinpäätös sekä tilintarkastuskertomus, jos kirjanpitosäännöissä tai muissa tilejä koskevissa erityissäännöksissä on vahvistettu velvollisuus tarkastaa nämä tilit; 4) vahvistus ilmailulain 26 a §:n 1 momentin 4 alamomentissa tarkoitetun ilmailumaksun maksamisesta.